open-index/open-wikipedia-markdown huggingface dataset:
They Don't Care About Us

"'''They Don't Care About Us"'* é o cuarto sinxelo do álbum *HIStory: Past, Present and Future, Book I'' do artista Michael Jackson, que se estreou o 31 de marzo de 1996. A canción é considerada unha das máis controvertidas que compuxo Jackson. Nos Estados Unidos, o escrutinio dos medios arredor da letra por suposto antisemitismo provocou que Jackson se desculpara en numerosas ocasións e que fose regravada con outra letra. O cantante negou sempre as alegacións de antisemitismo, alegando que a letra fora malinterpretada.

A canción foi acompañada de dous vídeos musicais dirixidos por Spike Lee. O primeiro foi gravado no Brasil, en Pelourinho, o centro histórico da cidade de Salvador, e na favela do Río de Xaneiro chamada Dona Marta, mais nun primeiro momento, as autoridades do estado intentaron deter a produción por medo a que puidese prexudicar a súa imaxe. Porén, os residentes da área alegráronse de ver ó cantante, xa que sabían que os seus problemas faríanse máis visibles ante unha audiencia masiva. O segundo vídeo foi gravado nunha prisión e contén numerosas imaxes de arquivo con referencias a violacións dos dereitos humanos.

## Notas
Cheliabinsk

**Cheliábinsk** (en ruso: Челя́бинск) é unha cidade de Rusia, capital administrativa do óblast de Cheliábinsk. A poboación da cidade é duns 1&nbsp;095&nbsp;000 habitantes (2005) e foi fundada no 1736. A aglomeración urbana xa alcanzou os 1&nbsp;330&nbsp;000 habitantes. Tamén é uns dos principais centros de industrias pesadas de Rusia. Durante a segunda guerra mundial, Stálin decidiu mover unha produción de tanques T-34 e uns foguetes para lugares afastados e así a cidade gañou o apelido de "Tankograd".

A cidade converteuse en famosa o 15 de febreiro de 2013, tras o Bólido de Cheliábinsk estoupar sobre ela, lanzando bolas de lume na dirección da Terra, rompendo xanelas e danando 3000 edificios, causando máis de 1200 feridos.

## Notas 
## Véxase tamén 
### Ligazóns externas 
* Páxina da cidade  
* Páxina oficial
Ecos de Vigo

***Ecos de Vigo*** foi un semanario editado en Vigo entre 1911 e 1912.

## Historia e características 
Subtitulado *Revista semanal ilustrada*, apareceu o 25 de novembro de 1911. Semanario literario dirixido por Avelino Rodríguez Elías que publicou nel relatos costumistas como "Tipos gallegos", "Cousas da miña terra", "Cousas que pasan" e "Cousas da miña aldea", moitas veces co pseudónimo de Xan de Ningures. Publicou 22 números cesando a finais de abril de 1912.

## Véxase tamén 
### Bibliografía 
* 

* 

### Outros artigos 
* Lista de publicacións impresas da provincia de Pontevedra
Arad

**Arad** pode referirse a:

*A cidade israelí de **Arad**.
*A cidade de **Arad** na actual Romanía, capital do **condado de Arad**.
*A pequena localidade de **Arad**, situada no sur de Irán.
***Tel Arad**, os restos da cidade cananea de Arad.
***Ron Arad**, deseñador israelí.
***Roy Arad**, artista e poeta israelí.
El Eco Popular

***El Eco Popular*** foi o nome de dúas publicacións:

****El Eco Popular***, semanario publicado en Lugo en 1868.
****El Eco Popular***, periódico publicado en Noia entre 1896 e 1898.
El Eco Popular (Noia)

***El Eco Popular*** foi un periódico editado en Noia entre 1896 e 1898.

## Historia e características 
Subtitulado *Defensor de intereses generales y locales*, apareceu en novembro de 1896. Publicábase os días 8 e 22 de cada mes e imprimíase nos obradoiros de López Alende en Santiago de Compostela. Entre os seus colaboradores figurou Eladio Oviedo Arce. A principios de 1898 cambiou o seu título por ***El Eco de Noya*** e converteuse en semanario tradicionalista. Cesou a súa publicación en maio de 1898.

## Notas 
## Véxase tamén 
### Bibliografía 
*
Omsk

**Omsk** (en ruso: Омск) é unha cidade ao sueste ruso de Siberia, capital do *óblast* homónimo. Cunha poboación duns 1.166.092 habitantes, é a segunda maior cidade de Rusia ao leste dos Urais despois de Novosibirsk, e a sétima en nivel nacional en termos de tamaño. Durante a era da Rusia Imperial, a cidade era a sede do Gobernador Xeral da Siberia occidental, e despois do Gobernador Xeral das Estepas. Por un breve período durante a guerra civil rusa de 1918-1919 foi proclamada a capital de Rusia e resgardase as reservas de ouro do Imperio. Omsk é o centro administrativo dos Cosacos de Siberia, a sede do bispado de Omsk e Tara do imán de Siberia. Foi a sede do primeiro reactor nuclear para o uso civil en 1954.

## Véxase tamén 
### Outros artigos 
* Directorio de Omsk

### Ligazóns externas 
* Páxina oficial
Hispan TV

**HispanTV ** (en ) é unha cadea televisiva pública iraniana adicada a proporcionar información e entretemento en castelán. Comezou a transmitir os seus programas en decembro de 2011.

## Historia 
### Creación 
A canle, con sede en Madrid, foi inaugurada polo entón presidente de Irán Mahmud Ahmadineyad, quen afirmou que «a nova canle vai limitar a supremacía de aqueles que buscan dominar» e que sería «un instrumento para establecer mellores lazos entre o pobo e o Goberno de Irán coas nacións de fala hispana».

En concreto, as autoridades da Comunidade de Madrid, a instancias do Goberno español, ordenaron o cesamento das súas emisións a través da TDT alegando que o responsable iraniano deste medio de comunicación está considerado pola Unión Europea como implicado na violación de dereitos humanos. Ningún outro goberno europeo nin tampouco os Estados Unidos adoptou unha medida similar. A medida orixinou preguntas ao goberno por parte de Izquierda Unida (IU). Tamén foi criticada pola dirección da cadea e por Pablo Iglesias Turrión, presentador do programa de HispanTV *Fort Apache*, quen considerou que o que lle preocupaba ao Partido Popular non eran os dereitos humanos, se non a *liña progresista de moitos dos programas que emite esta canle*.

## Notas 
## Véxase tamén 
### Outros artigos 
* Telesur
* CCTV-E
* Euronews

### Ligazóns externas 
* Web oficial de Hispan TV .
El Eco de la Democracia Santiaguesa

***El Eco de la Democracia Santiaguesa*** foi un semanario editado en Santiago de Compostela en 1868.
## Historia e características 
Apareceu o 15 de novembro de 1868 grazas á liberdade de prensa decretada despois da Revolución de 1868. Publicábase os domingos. Ademais de contidos políticos ofrecía informacións xerais sobre a cidade compostelá. Só apareceron 5 números.

## Notas 
## Véxase tamén 
### Bibliografía 
*
El Eco Popular (Lugo)

***El Eco Popular*** foi un semanario editado en Lugo en 1868.
## Historia e características 
Apareceu o 3 de outubro de 1868 grazas á liberdade de prensa decretada despois da Revolución de 1868. Aparecía os domingos. Dirixido e redactado exclusivamente por Alberto Menéndez. De tendencias democráticas manifestas no lema "Libertad limitada y progreso indefinido" co que adoitaba saír. Editado na imprenta de Menéndez, desapareceu o 24 do mesmo mes. Andando o tempo foi substituído por *La Voz Popular*

## Véxase tamén 
### Bibliografía 
*
Lupus eritematoso sistémico

O **lupus eritematoso sistémico** é unha enfermidade autoinmune que pode afectar a multitude de aparellos e sistemas. Existen diversos subtipos, clasificados en función dos patróns clínicos e histolóxicos.

## Diagnóstico 
Existen unha serie de criterios diagnósticos propostos por *American College of Rheumatology* (ACR), dos cales para cumprir o diagnóstico de lupus eritematoso sistémico (LES), deben ser cumpridos como mínimo catro.

Os criterios propostos son:
* 1. Exantema malar permanente: inflamación da pel sobre a rexión malar (na cara), que respecta o suco nasoxeniano (que separa a meixela da boca).
* 2. Lupus discoide: lesión cutánea circunferencial elevada con escamas queratósicas adherentes.
* 3. Fotosensibilidade: reacción esaxerada coa luz solar, con lesións cutáneas erosivas.
* 4. Úlceras orais ou farínxeas: escavacións na mucosa oral, de cor branca, habitualmente indoloras.
* 5. Artrite non erosiva en articulacións periféricas (fora do pescozo, tronco, lombo), con inflamación, derramo articular e dor.
* 6. Serosite:
** a) Inflamación da pleura (a cuberta do pulmón).
** b) Pericardite, ou inflamación do pericardio, a cuberta do corazón.
* 7. Alteracións renais:
** a) Perda de proteínas nos ouriños, superior a 500 miligramos ó día.
** b) Cilindros proteicos nos ouriños.
* 8. Alteracións neurolóxicas:
** a) Convulsións sen que se aprecie outra causa.
** b) Psicose sen que se aprecie outra causa.
* 9. Afectación hematolóxica:
** a) Anemia hemolítica
** b) Leucopenia (menos de 4.000 leucocitos) en dúas determinacións, ou
** c) Linfopenia (menos de 1.500 linfocitos) en dúas determinacións, ou
** d) Trombopenia (menos de 100.000 plaquetas) en dúas determinacións.
* 10. Alteracións inmunolóxicas:
** a) Anticorpos anti-ADN positivos en altas cantidades ou
** b) Anticorpos anti-Sm positivos ou
** c) Anticorpos antifosfolípidos: anticardiolipina, anticoagulante lúpico, VDRL falsamente positivo durante 6 meses.
* 11. Anticorpos antinucleares: positivos a título alto, en ausencia de uso de fármacos indutores de lupus ou pseudolupus.
Gold standard

En medicina e estatística, o termo **gold standard** (literalmente, **estándar de ouro**) ou **proba de referencia** emprégase para se referir á mellor proba de diagnóstico dispoñíbel en condicións razonábeis. Non ten por que ser necesariamente a proba máis efectiva. Por exemplo, en medicina, unha autopsia pode ser a mellor proba para ter un diagnóstico exacto. Neste caso, a proba de referencia é menos precisa que a autopsia.

## Notas
Igrexa copta

O termo **Igrexa copta** referírese polo xeral a algunha das Igrexas que empregan o rito copto:
* A **Igrexa católica copta**.
* A **Igrexa ortodoxa copta**, ou algunha das súas pólas autónomas en Europa:
** A **Igrexa ortodoxa británica**.
** A **Igrexa ortodoxa copta francesa**.
NGC 5102

**NGC 5102** é unha galaxia do grupo galáctico Centaurus A/Grupo M83. Foi descuberta por John Frederick William Herschel no ano 1835.

## Métodos da medida da distancia 
Polo menos utilizáronse dúas técnicas para medi-la distancia ata NGC 5102. A técnica de medición de distancias mediante as flutuacións superficiais do brillo estima a distancia para galaxias en espiral baseándose na granulación do aspecto dos seus núcleos. A distancia estimada para NGC 5102 usando esta técnica foi de 13,0 ± 0,8 Mal (4,0 ± 0,2 Mpc). Pero, NGC 5102 tamén está o suficientemente preto coma para usa-lo método da xigante vermella máis brillante para estima-la súa distancia. A distancia estimada para NGC 5102 usando está técnica foi de 11,1 ± 1,3 Mal (3,40 ± 0,39 Mpc). A media dos dous métodos dá unha estimación para a distancia de 12,1 ± 0,7 Mal (3,70 ± 0,23 Mpc).

## Notas 
## Ligazóns externas 
*
Artes marciais do Xapón

[miniatura|Fotografía de finais do [século XIX dun guerreiro xaponés de montaña e sacerdote (yamabushi) totalmente vestido e equipado, armado cunha naginata e tachi.]]
As **artes marciais do Xapón** son aquelas artes marciais que se orixinaron ou desenvolveron no Xapón. Nativamente, o asunto pode ser denominado por tres vocábulos básicos, bugei, bujutsu ou budo, que son usados case de modo indistinto ou coma sinónimos.

O núcleo ten a ver co termo "bu" (), e quer dicir "guerreiro", "marcial", demostrando a íntima relación do tema coas actividades das casta guerreiras, do samurais, que basicamente crearon, auxiliaron ou influenciaron nas varias modalidades de loita, que podían ser adestradas e executadas con armas ou non. O tema comporta as máis variadas formas de como se pode facer a guerra ou simplemente promover a auto-defensa. So o mesmo manto agasallanse judo e kenjutsu, que, a pesar de seren moi distinguidas, posúen unha orixe case común no adestramento regular dun *samurai*, o cal debía estar sempre preparado para defenderse, no caso de que tivese consigo unha espada ou non.

A expresión define aínda as varias modalidades de deportes de combate xurdidas xa no século XX, ou na transición do século XIX para o XX, mais que non buscaban máis o desenvolvemento das habilidades de loita, senón pasaron a intentar a evolución do ser humano por completo por medio da disciplina marcial e do adestramento físico.

## Historia 
A orixe histórica das artes marciais xaponesas pódese atopar na tradición guerreira dos samurais e o sistema de castas que restrinxían o uso de armas por membros das clases non guerreiras. Orixinalmente, o samurai era un guerreiro competente en moitas armas, así como no combate sen armas, e bsucaba o maior dominio posible de habilidades de combate co obxectivo de glorificarse a si mesmo ou ós seus vasalos. Co tempo, isto deu lugar a unha filosofía de acadar metas espirituais, esforzándose por perfeccionar as súas habilidades marciais. 

Polo xeral, o desenvolvemento de técnicas de combate mestúrase coas ferramentas empregadas para executar devanditas técnicas. A historia do Xapón é un caso único polo seu relativo illamento, xa que en comparanza co resto do mundo, as ferramentas de guerra xaponesas evolucionaron amodo. Moitos estudosos coidan que isto posibilitou que a clase guerreira tivese a oportunidade de estudar as armas con maior detemento ca outras culturas. Porén, o ensino e a formación destas artes marciais evolucionou, primeiro coas condicións no campo de batalla, (tiro con arco dando forma á espada, dando paso á lanza), a continuación, a través dun longo período de paz, e finalmente nos tempos modernos. Co tempo, déronse dúas tendencias definidas das artes marciais do Xapón: primeiro houbo unha crecente especialización no manexo das armas, e o entendemento da arte da guerra, e en segundo lugar, moitas das artes evolucionaron cara a prácticas máis pacíficas e tomaron as ensinanzas do budō.

## Notas 
## Véxase tamén 
### Bibliografía 
* Hall, David A. *Encyclopedia of Japanese Martial Arts*. Kodansha USA, 2012.
The Wannadies

**The Wannadies** foron un grupo musical de rock alternativo formada en 1988 en Skellefteå, no norte de Suecia. Estaba composta por Pär Wiksten (voz e guitarra), Christina Bergmark (telcado e voz), Stefan Schönfeldt (guitarra) e o seu irmán Fredrik Schönfeldt (baixo) con Gunnar Karlsson (batería) e Björn Malmquist (violín).

## Discografía 
### Álbums de estudio 
### Álbums recompilatorios 
### EPs 
* *Smile* (1989, A West Side Fabrication)
* *Cherry Man* (1993, Snap Records)
* *You and Me Song EP* (1996, Nippon Columbia)

### Sinxelos 
## Notas
Propionibacterium

***Propionibacterium*** é un xénero de bacterias grampositivas, con forma de bacilo denominadas así polo seu peculiar metabolismo no que forman ácido propiónico utilizando un encima transcarboxilase pouco usual.

Os seus membros son principalmente parasitos facultativos e comensais dos humanos e outros animais, e viven dentro ou arredor das glándulas sudoríparas, glándulas sebáceas, e outras áreas da pel. Son moi comúns e non causan problemas á maioría da xente, pero están implicadas na acne e noutras condicións da pel. Un estudo atopou que os *Propionibacterium* eran os microorganismos máis prevalentes asociados á pel humana (ver flora da pel).

Os membros do xénero *Propionibacterium* son moi utilizados na produción de vitamina B12, compostos tetrapirrólicos, e ácido propiónico, e nas industrias do queixo e probióticos.

A cepa *Propionibacterium freudenreichii* subsp. *shermanii* utilízase para facer certos tipos de queixo como o Emmental, xa que producen burbullas de CO2 que orixinan os ollos do queixo, e danlle un certo aroma e sabor.

## Notas
NGC 5253

**NGC 5253** é un galaxia irregular da constelación de Centaurus. Foi descuberta por John Frederick William Herschel o 15 de marzo de 1787. NGC 5253 está situada dentro do Subgrupo M83 de Centaurus A/Grupo M83, un grupo de galaxias relativamente próximo que inclúe a radiogalaxia Centaurus A e o galaxia espiral M83.

NGC 5253 é considerada unha galaxia anana con formación estelar. A Supernova 1972E, é segunda supernova máis brillante visible dende a Terra (cun pico de magnitude visual de 8,5, só máis débil que SN 1987A) ó longo do século XX, e tivo lugar nesta galaxia. Outra supernova, SN 1895b, tamén foi rexistrada nesta galaxia.

## Notas 
## Véxase tamén 
### Ligazóns externas 
* The peculiar compact Blue Dwarf Galaxy
Raymond Leo Burke

**Raymond Leo Burke**, nado o 30 de xuño de 1948 en Richland Center (Wisconsin), é un cardeal da Igrexa Católica, Cardeal-Patrón da Soberana Orde Militar de Malta dende 2014.

## Traxectoria 
Raymond Leo Burke naceu o 30 de xuño de 1948 en Richland Center, unha cidade do condado de Richland, en Wisconsin. Estudou Filosofía na Universidade Católica de América, graduándose en 1971. Posteriormente estudou Teoloxía na Pontificia Universidade Gregoriana, graduándose en 1975.

O 29 de xuño de 1975 foi ordenado sacerdote da diocese de La Crosse polo papa Paulo VI. Continuou os seus estudos na Gregoriana, onde se graduou en Dereito canónico en 1982 e doutorouse en 1984.

O 10 de decembro de 1994 foi nomeado bispo de La Crosse, recibindo a consagración episcopal o 6 de xaneiro de 1995 de mans do papa Xoán Paulo II, e sendo os co-consagrantes Giovanni Battista Re e Jorge María Mejía.

O 2 de decembro de 2003 foi nomeado arcebispo metropolitano de St. Louis.

O 27 de xuño de 2008 o papa Bieito XVI nomeouno prefecto do Supremo Tribunal da Sinatura Apostólica. O mesmo papa, no consistorio do 20 de novembro de 2010 creouno cardeal, co título de Cardeal-Diácono de Sant’Agata de’ Goti.

O 8 de novembro de 2014 o papa Francisco nomeouno Cardeal-Patrón da Soberana Orde Militar de Malta.

## Obra 
* 
* 
* 
* 
* 
* 

### Obras colectivas 
* 

## Premios e distincións 
Foi distinguido como Comendador con Placa da Orde Ecuestre do Santo Sepulcro o 12 de marzo de 1997. Foi tamén nomeado doutor honoris causa pola Universidade Ave Maria en 2005 e polo Christendom College en 2007.

O 4 de outubro de 2000 recibiu o premio *Role of Law Adward* da Canon Law Society of America.
Píllara

O nome de **píllara** pode referirse a unha ave limícola da orde dos caradriformes, da que existen diversas especies:

***píllara cincenta** (*Pluvialis squatarola*);
***píllara dourada** (*Pluvialis apricaria*);
***píllara papuda** (*Charadrius alexandrinus*);
***píllara rabirrubia** (*Charadrius vociferus*);
***píllara real** (*Charadrius hiaticula*);
***píllara riscada** (*Arenaria interpres*);
***píllara rubia** (*Charadrius morinellus*);
Acueduto de les Ferreres

miniatura|280px|Vista esquemática do Acueduto de les Ferreres.
O **Acueduto de les Ferreres** (en catalán: *Aqüeducte de les Ferreres*), en ocasións denominado tamén de **Pont del Diable** (*Ponte do Diaño*), é unha arcada romana que forma parte do acueduto que fernecía auga dende o río Francolí á cidade de Tarraco (Tarragona), dende unha distancia de 25 quilómetros. A arcada está situada nos arredores da cidade de Tarragona, (Cataluña, España) que foi designada «Patrimonio da Humanidade» pola Unesco, grazas a que é un dos monumentos da época romana que se conservan en extraordinario bo estado.

## Historia 
O acueduto foi construído no século I a.C. por Augusto e fornecía auga dende o río Francolí á cidade de Tarraco, capital da provincia romana Hispania Citerior Tarraconensis que abarcaba, na súa época de máximo esplendor, dúas terceiras partes da Península Ibérica (incluíndo nalgunhas épocas á Gallaecia). Utilizouse até ben entrado o século XVIII.

## Características 
Situado a 4 quilómetros ao norte da cidade.
Mide 217 metros de longo e 27 metros de altura máxima. Ten dous niveis con arcos superpostos e construído en obra de perpiaños unidos en seco. Distan 40 centímetros de desnivel desde a súa parte norte á parte sur, o que facilitaba o discorrer da auga até a vila.

## Véxase tamén 
### Outros artigos 
* Conxunto arqueolóxico de Tarraco
* Circo romano de Tarraco
* Anfiteatro de Tarraco
* Arco de Berà 
* Muralla de Tarragona
* Torre dos Escipións
* Teatro romano de Tarraco
* Foro romano de Tarraco
* Cemiterio paleocristián de Tarragona
* Canteira romana de El Médol

### Ligazóns externas 
* Páxina web do Concello de Tarragona
* Tarragona - Información histórica e cultural de Tarraco, capital da Hispania Citerior na época de dominación Romana
Blagota Sekulić

**Blagota Sekulić**, nado o 14 de marzo de 1982 en Titogrado (actual Podgorica), é un ex xogador e adestrador profesional de baloncesto montenegrino. Cunha estatura de 2,10 metros xogaba nas posicións de ala-pivote e pivote. Actualmente exerce como adestrador asistente da selección de Montenegro.

## Traxectoria 
Sekulić gañou 4 YUBA Liga durante as súas etapas no Budućnost Podgorica e no Partizan. Despois xogou para o AEK Atenas, Maroussi, PAOK e Aris en Grecia, Real Madrid, Murcia e CB Canarias en España, Alba Berlin en Alemaña, e Vanoli Cremona en Italia.

En febreiro de 2014, asinou co Fenerbahçe Ülker turco para o resto da tempada 2013-14.

## Notas 
## Véxase tamén 
### Ligazóns externas 
* Perfil en ACB.com 
* Perfil en Euroleague.net
Bankers Life Fieldhouse

O **Bankers Life Fieldhouse** é un pavillón cuberto situado no centro da cidade de Indianapolis, Indiana. É a casa dos Indiana Pacers da National Basketball Association, e dos Indiana Fever da Women's National Basketball Association. O Fieldhouse tamén acolle partidos de baloncesto universitario, concertos e hóckey sobre xeo.

Foi inaugurado en 1999 co nome de **Conseco Fieldhouse**, para substituír o Market Square Arena. Os dereitos do nome do pavillón foron adquiridos por Conseco, unha organización de servizos financeiros con sede en Carmel, Indiana. En maio de 2010, a compañía cambiou o seu nome polo de CNO Financial Group, pero o pavillón mantivo o nome de Conseco Fieldhouse. En decembro de 2011, o CNO Financial Group cambiou o nome do pavillón a Bankers Life Fieldhouse.

## Véxase tamén 
### Ligazóns externas 
* Páxina web oficial
Liga ACB 2014-15

A **tempada 2014-15 da Liga ACB**, tamén chamada **Liga Endesa** por motivos de patrocinio, foi a 32ª edición da máxima competición ligueira entre clubs de baloncesto que se xoga en España. A liga regular comezou o 4 de outubro de 2014, e rematou o 24 de maio de 2015. Os playoffs disputáronse entre o 28 de maio de 2015 e o 24 de xuño de 2015.

## Equipos 
## Tempada regular 

;Lenda:

**Xog** = Encontros xogados; **G** = Encontros gañados; **P** = Encontros perdidos; **P+** = Puntos a prol; **P-** = Puntos en contra; **Dif** = Diferenza de puntos

## Resultados 
## Rolda final 
Unha vez rematada a tempada regular, os oito primeiros conxuntos da táboa comezaron a disputa polo campionato. Cada eliminatoria dos cuartos de final decídese ó mellor de 3 encontros, mentres que as semifinais e a final dispútase ó mellor de 5 encontros. Así foron os emparellamentos das eliminatorias finais polo título:

## Premios 
### Galardóns anuais 
;MVP da Tempada
* Felipe Reyes - Real Madrid

;Xogador revelación
* Dani Díez - Gipuzkoa Basket

;Quinteto ideal da tempada

;Quinteto revelación

### Xogadores da semana 
### Xogadores do mes 
## Véxase tamén 
### Ligazóns externas 
* Páxina oficial da Liga ACB
Félix Calviño

**Félix Calviño Gómez**, nado en Alemparte (Lalín) en 1944, é un escritor galego en lingua inglesa.

## Traxectoria 
Marchou a Inglaterra para evitar facer o servizo militar. Desde alí foi a Australia en 1969. Instalouse en Sydney e traballou en turismo e restauración. En 1996 mudouse a Melbourne e despois pasou a Brisbane. Graduouse cun Máster en escritura creativa na Universidade de Queensland en 2012. Ten varias obras publicadas, entre elas o libro de relatos *A Hatful of Cherries* (2007) e a novela *Alfonso* (2013). Un dos seus relatos, titulado "Unfinished Thoughts", foi levado ao cinema en forma de curtametraxe e foi premiado na categoría de mellor actriz nos *South Australian Screen Awards* do 2011, nos cales obtivo oito nomeamentos. Ademais, foi tamén escollida para participar como mellor curtametraxe no festival de Melbourne *The City of Melbourne Emerging Filmmaker Award* no 2012.

## Obras 
* *A Hatful of Cherries* (Arcadia, 2007).
* *Alfonso* (Arcadia, 2013).
* *So Much Smoke* (Arcadia, 2016).
* *Young Love & Other Stories* (Arcadia, 2021).

## Véxase tamén 
### Bibliografía 
* 
### Ligazóns externas 
* Blog do autor .
* "Félix Calviño publica en inglés un libro de relatos galaicos en Australia"  *Galicia Hoxe*, 18/5/2008 .
* "Félix Calviño, escritor gallego en lengua inglesa"  *El Correo Gallego*, 24/5/2014 .
* Entrevista na *Radio Galega*.
Mar (Pontevedra)

***Mar*** foi unha revista editada en Pontevedra en 1942.

## Historia e características 
Ediciones Céltiga de Pontevedra publicou en 1942 un número monográfico coa cabeceira ***Publicación dedicada al Mar***. Emilio Canda Pérez ocupábase da dirección literaria e entre os seus colaboradores figuraron Celso Emilio Ferreiro, Ramón Cabanillas, Wenceslao Fernández Flórez, Juan Novás, Antonio Magariños e A. Caamaño Bournacell. As ilustracións son de Ramón Peña, Portela, Torres e Guisasola.

## Véxase tamén 
### Ligazóns externas 
* Nao Céltiga I
Mar (Vigo)

***Mar*** foi un periódico editado en Vigo en 1938.

## Historia e características 
Subtitulado *Boletín informativo de la Federación Gremial de Pósitos Marítimos del Oeste de España*, apareceu o 15 de outubro de 1938. Dirixido por Joaquín Meléndez. Imprimíase na Editorial Instituto Monge. Contiña información xeral da costa, sobre portos, notas de historia marítimo-pesqueira de Galicia e disposicións oficiais.

## Véxase tamén 
### Bibliografía 
*
Luigi Padovese

**Luigi Padovese**, nado en Milán (Italia) o 31 de marzo de 1947 e asasinado o 3 de xuño de 2010 en Turquía, foi un bispo católico italiano e relixioso capuchino.

## Traxectoria 
Luigi Padovese naceu en Milán o 31 de marzo de 1947. Entrou nos capuchinos da provincia da Lombardía en 1964, facendo os votos temporais o 4 de outubro de 1965 e os perpetuos o 4 de outubro de 1968. Foi ordenado sacerdote da Orde dos Freires Menores Capuchinos o 16 de xuño de 1973.

Foi asasinado o 3 de xuño de 2010.

## Obra 
* 
* 
* 
* 
* 
* 
* 
* 
* 
* 
* 
* 
* 

## Notas 
## Véxase tamén 
### Bibliografía 
*
Arthur Uther Pendragon

**Arthur Uther Pendragon**, nado como **John Timothy Rothwell** o 5 de abril de 1954, é un activista ecoloxista, líder neodruída moi coñecido nos medios de comunicación xa que se autoproclama como reencarnación do Rei Artur.

## Traxectoria
Pendragon naceu no seo dunha familia de clase obreira e seu pai era sarxento do exército británico, onde se alistou el tamén ata que se lesionou nun salto de paracaídas, debido a seu gusto polas motos rematou sendo xefe dunha banda de moteiros (coñecida como os sepultureiros) e nos 80 mudou o seu nome polo do nome do rei Artur (conformado mediante o nome Artur seguido do nome do pai do rei Artur, Uther Pendragon, como seus apelidos) sendo coroado a finais dos 90 como rei druída polos representantes doutras cinco ordes neodruídas.

### Activismo
[miniatura|250px|Arthur Pendragon en [Stonehenge no 2010.]]
Arthur Uther Pendragon comezou a ser coñecido en todo o Reino Unido debido ás súas protestas ante o monumento de Stonehenge para que o goberno abrise o lugar ao público nas datas dos solsticios e equinoccios mediante campañas de presión, acampadas de protesta etc conseguindo que Patrimonio abrise o monumento en 1999. En 2011 encetou unha batalla legal para que os restos humanos de enterramentos prehistóricos do lugar fosen soterrados en canto rematasen as investigacións sobre eles e que non se exhibisen no centro de visitas, foi detido máis de 30 veces por defender os seus propios puntos de vista fronte á burocracia estatal conseguindo que lle permitiran vestir no cárcere preventivo a súa túnica neodruída ao negarse a vestir o uniforme da cadea.

## Carreira política 
Presentouse no 2010 como candidato independente polo concello de Salisbury, repetindo de novo en 2015, 2017 e 2019.

## Notas 
## Véxase tamén 
### Bibliografía 
*
El Eco de las Mariñas

***El Eco de las Mariñas*** foi unha revista editada en Betanzos en 1956.

## Historia e características 
Subtitulado *Revista quincenal de la ciudad de Betanzos de los Caballeros*, apareceu o 13 de febreiro de 1956. Publicación quincenal dirixida por Antonio Concheiro Caamaño. Publicou noticias e comentarios da vida local e comarcal, do acontecer dos mariñeiros de Betanzos e novas doutros concellos a través dos seus correspondentes. Tiña seccións fixas como "Páginas comarcales", "De sociedad", "Sección agrícola" e "Página brigantina" publicando temas de actualidade, seccións médicas, xurídicas, deportivas, veterinarias, literarias e retrospectivas. Entre os seus colaboradores figuraron Ramón Otero Pedrayo, Domingo García-Sabell, Baldomero Cores Trasmonte, Mariano Tudela, Francisco Vales Villamarín, Ramón Piñeiro, Xosé Luís Franco Grande, José Veiga Roel, Manuel Loureda, X. L. Muñoz, Xulio Cuns e Marcelino Álvarez. A falta de apoio económico e o incremento dos custos editoriais determinaron o cesamento da revista co número 18, o 1 de novembro dese mesmo ano.

## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
### Ligazóns externas 
* Hemeroteca virtual de Betanzos
Praia de Santa Marta

**Praia de Santa Marta** pode referirse a:
*A **Praia de Santa Marta** de Cangas.
*A **Praia de Santa Marta** de Baiona.
Lingua tshiluba

O **tshiluba** (tamén chamada **Ciluba**, **Luba-Kasai**, **Luba-Lulua**, ou **Kikasai**) é unha lingua bantú falada na República Democrática do Congo, onde é lingua nacional, xunto co lingala, o suahili e o congo. É unha das dúas grandes linguas congolesas chamadas "Luba" (véxase luba-katanga). O prefixo *Tshi* ou *Ci* seguido do sufixo *Luba*, significa 'lingua luba' ou lingua do pobo luba, ou mesmo a fala dos baluba.

## Notas 
## Véxase tamén 
### Bibliografía 
* 

### Ligazóns externas 
* Online Cilubà - Dicionario francés
* BBC News: Congo word "most untranslatable"
* PanAfrican L10n page on Luba 
* Lingua tshiluba e alfabeto (Omniglot)
Mar y Bonanza

***Mar y Bonanza*** foi un periódico editado en Viveiro en 1935.

## Historia e características 
Publicación quincenal, apareceu en 1935.

## Véxase tamén 
### Bibliografía 
*
Provincia de Esmirna

**Esmirna** (en turco: ***İzmir***) é unha das 81 provincias (en turco: *iller*) nas que está dividida Turquía, situada na rexión do Exeo (en turco: *Ege Bölgesi*). Ten unha superficie é de 11.973&nbsp;km² e contaba cunha poboación no ano 2009 de 3.868.308 habitantes. A súa capital é a cidade de Esmirna, a terceira maior cidade de Turquía, tras Istanbul e a capital Ankara, por esa orde, e que contaba con 2,8 millóns de habitantes (censo de 2010) e arredor de catro millóns na área metropolitana.

Situada no suroeste de Turquía, está bañada polo golfo de Esmirna (mar Exeo) e é cercada polas provincias Balıkesir, ao norte, Manisa ao leste e Aydın ao sur.

Os principais ríos da provincia son o Caístro (*Küçük Menderes*), o Koca Çay (coa represa de Güzelhisar) e o Bakır Çay.

## Distritos 
A provincia de Esmirna divídese en trinta distritos:

## Notas 
## Véxase tamén 
### Ligazóns externas 
* İzmir Turizm

[miniatura|300px|dereita|Panorámica da cidade de [Esmirna.]]
Alberto Moreno

**Alberto Moreno Pérez**, nado en Sevilla o 5 de xullo de 1992. Xoga de lateral esquerdo e o seu equipo actual é o Villarreal CF da Liga Santander.

## Traxectoria 
Alberto xogou como titular no Sevilla FC durante o UEFA Europa League 2013-14, onde o equipo hispalense foi campión da competición.

O 12 de agosto de 2014, anunciouse a fichaxe de Moreno polo Liverpool FC a cambio de 18 millóns de euros.

## Selección nacional 
O seu debut produciuse o 15 de outubro de 2013 en Albacete. España gañou 2-0 a Xeorxia nun partido oficial para a clasificación de Mundial de Fútbol Brasil 2014.

Moreno foi incluído na lista provisional de 30 xogadores para o Mundial de 2014, feita por Vicente del Bosque, pero máis tarde foi un dos sete xogadores eliminados da lista final.

## Notas 
## Véxase tamén 
### Ligazóns externas 
* Datos do xogador en bdfutbol.com
Federacion Estudantil Libertaria

A **Federación Estudantil Libertaria** (FEL) foi unha organización estudantil de orientación libertaria da Península Ibérica.

## Historia
A FEL naceu o 16 de xullo de 2014, durante o Congreso Estudantil Libertario que tivo lugar na localidade de Chinchón, Comunidade de Madrid. Este congreso supuxo o punto culminante nun proceso de confluencia entre varios colectivos estudantís libertarios de ámbito local.

En marzo de 2016, a organización celebrou o seu primeiro congreso, celebrado na localidade de Villaverde.

En xaneiro de 2017, a FEL lanza *Senda*, un fanzine que buscaría actuar como medio de expresión periódico.

En verán de 2022 a organización súmese nun proceso de autocrítica, o cal remataría en decembro de 2024, cando o último núcleo aínda existente da FEL, o da Universidade Autónoma de Barcelona, anuncia a súa disolución e a integración da súa militancia en Batzac.

## Organización
A FEL organizábase en congresos, posuíndo para a súa coordinación entre estes un Comité Federal onde estaban representadas as distintas agrupacións locais ou de centro e que nomea un Secretariado Permanente para levar a cabo os acordos da federación. Ademais, cada agrupación local funcionaba de forma asemblearia.

A organización posuíu agrupacións en Santiago de Compostela, Vigo,  A Coruña, Madrid, Ourense, Sevilla e Zaragoza.

## Notas 
## Véxase tamén
### Ligazóns externas
*Sitio oficial
Pontificia Universidade Antoniana

A **Pontificia Universidade Antoniana** (en , ***PUA***) é unha universidade pontifica con sede en Roma, Italia.

En 2017 tiña catro facultades: Teoloxía, Dereito Canónico, Filosofía, e Ciencias bíblicas e Arqueoloxía. É parte desta universidade o *Studium Biblicum Franciscanum*, con sedes en Xerusalén e Hong Kong.

## Véxase tamén 
### Ligazóns externas 
* Páxina web oficial
Gran Premio de Alemaña de 1980

O Gran Premio de Alemaña de Fórmula 1 de  (oficialmente o **Großer Preis von Deutschland**) foi unha carreira de Fórmula 1 que se celebrou en Hockenheimring o 10 de agosto de 1980. Foi a novena rolda da tempada de . A carreira foi o 42º Gran Premio de Alemaña e o quinto, que se celebrou en Hockenheim. A carreira levouse a cabo sobre 45 voltas ao circuíto de 6´823 quilómetros para unha distancia total de carreira de 307 quilómetros.

A carreira foi gañada por Jacques Laffite pilotando o Ligier JS11 / 15. A vitoria foi a cuarta de Laffite nun Gran Premio de Fórmula Un e a primeira vez en máis dun ano desde que gañara o Gran Premio do Brasil de 1979. Laffite gañou por tres segundos sobre Carlos Reutemann que pilotaba un Williams FW07B. Terceiro foi o Williams Grand Prix Engineering de Reutemann, o compañeiro de equipo de Alan Jones.

## Resumo da carreira 
O período previo á carreira viuse entristecido pola morte do piloto de Alfa Romeo Patrick Depailler. O dúas veces gañador do Gran Premio morreu cando o seu Alfa Romeo 179 estrelouse en Hockenheim nas probas previas á carreira.

Na cualificación, Jones logrou vencer ao Renault RE20 pilotado por Jean-Pierre Jabouille por só catro centésimas de segundo. Ambos pilotos fixeron unha media de 231&nbsp;km/h ao redor do circuíto. Foron seguidos por René Arnoux no outro Renault, o compañeiro de Jones o arxentino Carlos Reutemann, o piloto francés Jacques Laffite, o brasileiro Nelson Piquet (Brabham BT49), o francés Didier Pironi (Ligier JS11 / 15), e o finlandés Keke Rosberg nun Fittipaldi F8.

A alta velocidade de Hockenheimring favorecía aos potentes motores turbo, e espérase que fora un circuíto Renault. Jean-Pierre Jabouille tomou rapidamente o liderado con Arnoux terceiro detrás de Jones. Ambos motores Renault RE20s fallaron logo dunha voltas deixando a Jones líder ata que se detivo en boxes debido a unha picada nun pneumático logo da segunda chicane, caendo detrás de Laffite e Reutemann.

Nelson Piquet terminou cuarto no seu Brabham BT49 por diante do único Alfa Romeo, o de Bruno Giacomelli. O canadense Gilles Villeneuve logrou o cuarto punto da tempada no frustrante Ferrari 312T5. Na súa carreira número 100, o piloto de Alemaña Occidental Jochen Mass terminou oitavo no seu Arrows A3, detrás de Mario Andretti (Lotus 81).

Jones ampliou a sete os seus puntos de vantaxe sobre Piquet. Reutemann púxose terceiro, 15 puntos por detrás e Laffite púxose cuarto, 16 puntos abaixo de Jones. Os pilotos de Renault desvanecéronse e os pilotos de Ferrari quedaron completamente fora da foto. A vantaxe sobre Ligier de Williams no campionato de construtores era agora de 19 puntos, e o resto estaba a máis de 30 puntos por detrás.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
### Ligazóns externas
Constantino Nogueira Sardina

**Constantino Nogueira Sardina**, nado en Santiago de Compostela en 1868 e finado na mesma cidade o 24 de abril de 1932, foi un político galego.

## Traxectoria 
Constantino Nogueira foi fillo de Manuel Nogueira Leal e Concepción Sardina Ameneiro, e tivo 5 irmáns. Foi dono do Café Iberia, no número 12 da Rúa do Vilar, e Xefe de Consumos de Santiago, e ademais fundador do Partido Republicano Radical en Compostela.

Casou con Carmen Pereira Suárez, coa que tivo 10 fillos, entre eles o mestre e toureiro Eduardo Nogueira Pereira.

## Notas
Cirurxía plástica

[200px|miniatura|[Rinoplastia, intervención levada a cabo por cirurxíans plásticos.]]
A **cirurxía plástica** (do grego plastikos, "moldear") é unha especialidade cirúrxica que ten por obxecto a corrección ou mellora das anormalidades de orixe conxénita, adquirida, tumoral ou involutiva que precisen reparación ou reposición da forma corporal normal e da súa función. Mediante cirurxía dáse tratamento para reconstruír as deformidades e proporcionar función transportando tecidos do mesmo corpo con múltiples técnicas, o uso de implantes de materiais biocomplatibles xa sexa para soporte ou función (movemento), ou a combinación dos dous. E en época máis recente co uso de unidades de tecidos completas de doantes como o son a man e a cuberta da cara.

A finalidade é que o paciente que naceu cun defecto conxénito, ou que sufriu un accidente con perdida da función alcance a maior normalidade tanto no seu aspecto como na función do seu corpo. Tamén, inclúese a todos aqueles individuos sans e emocionalmente estables que desexan cambiar o seu aspecto ante a inconformidade coa súa aparencia. Por iso co desenvolvemento da cirurxía plástica aprendeuse que toda cirurxía debe incluír no seu deseño unha gran parte estética e o máis próxima posible á forma natural normal, deixando na historia os procedementos que resolvían a función pero non eran estéticos. É un obxectivo deseñar de forma estética ao remodelar os corpos para melloralos calquera sexa a causa da cirurxía ou ao facelos máis "fermosos".

A cirurxía plástica dividiuse desde un punto de vista práctico en dous campos de acción.

* Cirurxía reconstructiva ou reparadora, que inclúe á **microcirurxía**, está enfocada en disimular e reconstruír os efectos destrutivos dun **accidente** ou **trauma**, os defectos dunha **malformación conxénita** e dunha **resección tumoral ou oncolóxica**. A cirurxía reconstructiva ou reparadora fai uso de distintas técnicas: de osteosíntese, de traslado de tecidos mediante colgallos e transplantes autólogos de partes do corpo sas ás afectadas, etc.
* Cirurxía estética ou cosmética, é realizada coa finalidade de modificar aquelas partes do corpo que non son satisfactorias para o paciente. En moitos casos, con todo, hai razóns médicas (por exemplo, **mamoplastia de redución** cando hai problemas ortopédicos na columna lumbar, ou a blefaroplastia en casos graves de dermatocalasia que mesmo impiden a vista).

Esta división foi marcada pola sociedade, e os servizos de saúde pública e privados (compañías de seguros) pois os servizos de saúde só cubrirán os gastos de cirurxía plástica que estean relacionados a enfermidades conxénitas, adquiridas e aos accidentes. Pero non cubrirán os gastos de cirurxía plástica asociados á melloría estética da persoa.

## Véxase tamén
### Outros artigos
* Cirurxía maxilofacial
* Cirurxía estética
Michelle Renaud

**Michelle Renaud** nada na Cidade de México o 9 de setembro de 1988, é unha actriz mexicana, coñecida por aparecer en varias telenovelas.

## Filmografía 
## Notas
La sombra del pasado

***La sombra del pasado*** é unha telenovela mexicana producida por MaPat López de Zatarain para Televisa. As gravacións da telenovela comezaron o 18 de agosto de 2014.

Está protagonizada por Michelle Renaud e Pablo Lyle, xunto con Alexis Ayala e Alejandra Barros como antagonistas principais.

## Repartimento 
## Notas
Mieczysław Mokrzycki

**Mieczysław Mokrzycki**, nado o 29 de marzo de 1961 en Majdan Łukawiecki (Polonia) é un eclesiástico católico latino, arcebispo de Lviv dos Latinos dende 2008.
## Traxectoria 
Mieczysław Mokrzycki naceu en Majdan Lukawiecki, un asentamento do concello de Wielkie Oczy, no voivodato de Supcarpacia. Logo da secundaria, estudou Teoloxía na Universidade Católica de Lublin.

O 17 de setembro de 1987 foi ordenado sacerdote da arquidiocese de Lviv polo seu administrador apostólico, Marian Jaworski. En 1996 doutorouse en Teoloxía na Pontificia Universidade de San Tomé de Aquino

O 16 de xullo de 2007 o papa Bieito XVI nomeouno arcebispo coadxutor con dereito a sucesión de Lviv dos Latinos. Recibiu a consagración episcopal do mesmo papa o 29 de setembro de 2007, e tendo como co-consagrantes ao mesmo Jaworski, entón arcebispo de Lviv, e a Tarcisio Bertone, camarlengo da Igrexa.

Sucedeu a Jaworski o 21 de outubro de 2008 como arcebispo de Lviv dos Latinos.

## Obra 
* 
* 
### Obras colectivas 
*
Cirurxía xeral

right|thumb|300px|Cirurxía xeral.
A **cirurxía xeral e dixestiva** á a especialidade médica de tipo cirúrxico que abrangue as intervenciósn do aparello dixestivo, incluíndo o tracto gastrointestinal e o sistema hepato-bilio-pancreático; o sistema endócrino, incluído as glándulas suprerrenais, tiroide e paratiroide, ademais doutras glándulas do aparello dixestivo. Asemade, tamén se adican á reparación de hernias e eventracións da parede abdominal.

A maioría das operacións neste eido realízanse por cirurxía laparoscópica.

## Notas
## Véxase tamén
### Outros artigos
* Cirurxía bariátrica
* Aparello dixestivo
* Cirurxía laparoscópica
### Ligazóns externas
* Asociación española de cirurxiáns
Gastrectomía

A **gastrectomía** (do grego *γαστήρ* "estómago" e *ἐκτομή* "escisión") é a intervención cirúrxica que consiste na extirpación ou exérese parcial ou total do estómago. Dito procedemento está indicado en diversas doenzas, como úlceras complicadas (isto é, que cursan con hemorraxia, perforación ou obstrución), tumores gástricos (tanto malignos coma beningnos), doenzas inflamatorias (doenza de Crohn) ou pólipos non cancerosos.

A gastrectomía é unha operación levada a cabo por cirurxiáns xerais. O precedemento realíza baixo anestesia xeral, e consiste na exérese, ben do estómago completo (gastrectomía total), ben dunha porción deste (gastrectomía parcial) e a posterior reparación da continuidade do tubo dixestivo.

A primeira operación deste tipo foi realizada polo cirurxián Theodor Billroth en 1881 para tratar un cancro de estómago.

Na actualidade moitos cirurxiáns empregan a técnica de laparoscopia para operar unha gastrectomía. Na gastrectomía laparoscópica, unha cámara é introducida no abdome do paciente, e a través de pequenas incisións en diferentes puntos da parede abdominal, prodúcese a extracción do estómago. As vantaxes da gastrectomía laparoscópica fronte a gastrectomía aberta ou tradicional son a menor estancia hospitalaria, menor dor, menor índice de complicacións e cicatrices máis pequenas.

## Tipos de gastrectomía
### Gastrectomía radical
Consiste na extirpación de todo o estómago e dos tecidos linfáticos adxacentes. Realízase principalmente en tumores de estómago.
### Gastrectomía total
Consiste na extracción do estómago dende o cardias até o píloro. Os muñóns resultantes únense entre si, de xeito que o esófago conéctase directamente o íleo ou ao colon.

Dentro da gastrectomía subtotal existen certas variantes que permiten conservar unha parte pequena do estómago. Esta intervención denomínase gastrectomía subtotal, destacando tres técnicas:
* Gastrectomía en Y de Roux. Após a gastrectomía, realízase un corte no íleo. O polo proximal deste corte é asendido até anastomosalo co cardias. O polo distal do corte ileal únese lateralmente a un segmento inferior do propio ileon. Esta unión lateral proporciónalle á anatomía intestinal unha forma de Y que lle da o nome a esta técnica. Finalmente, o polo do cardias e duodeno fica sen anastomosar.
* Gastrectomía Bilroth I
* Gastrectomía Bilroth II. Do mesmo xeito que acontece coa gastrectomía en Y de Roux, o polo duodenar fica libre, sen volver a unirse ao tubo dixestivo. A parte superior do estómago que non se extrpou conéctase coas asas intestinais, dando unha forma de letra omega maiúscula (Ω).

Image:Total gastrectomy with Roux-en-Y.png|Gastroenterostomía en Y de Roux
Image:Distal gastrectomy with Billroth 1.png|Bilroth I
Image:Distal gastrectomy with Billroth 2.png|Bilroth II

### Gastrectomía parcial
Consiste na extirpación dunha parte do estómago. Dita extirpación implica case seempre tamén a eliminación do píloro. O tránsito do estómago cara ao intestino prodúcese mediante unha gastroduodenostomía.

## Notas 
## Véxase tamén
### Outros artigos
* Tumor gástrico
* Doenza inflamatoria intestinal
* Estómago
### Ligazóns externas
*
Escudo de Cuba

O **escudo de Cuba** é o símbolo heráldico do país. Foi creado en 1849 polo poeta Miguel Teurbe Tolón e adoptado con pequenas modificacións o 24 de abril de 1906.

Trátase dun escudo triangular curvilíneo partido. No primeiro terzo, tres barras de azur (os departamentos do país) sobre prata. No segundo, unha representación dunha paisaxe con dúas montañas e vexetación, onde destaca unha palma real. No xefe, un mar de azur cargado cunha chave de ouro significando a súa importancia estratéxica no acceso ó Golfo de México, no medio de dous saíntes (Florida e o Iucatán), cun sol radiante no horizonte. Como crista, unhas fasces (denotando a unidade dos cubanos) e un gorro frixio cargado cunha estrela de cinco puntas (significando a liberdade). Acompañado pola dereita por unha póla de aciñeira (a paz) e pola esquerda unha póla de loureiro (a vitoria), as dúas ó natural.

## Notas 
## Véxase tamén 
### Outros artigos 
* Bandeira de Cuba